जेनेभा: इजराइल आरो पिलिस्ताइन्नि गेजेराव सोलिबाय थानाय दावहानि सायाव भारता खेंफोरथि होदों। गोदान लिल्लीआ गोजोन थासारिखौ सिफायबोबाय थानाय दरनै हादरखौ गोजोन थासारियाव लाबोफिन्नो खावलायदों। भारता जथाइ हायुंआरि रैखाथि गौथुम (UNSC) नि जथुम्मायाव बे थासारिनि सायाव गावनि बिजिरनायखौ होयो। भारतनि गोजोर थान्दै (Permanent Representative) टि एस तिरुमुर्ति (TS Tirumurti) आ बुंदोंदि, ‘जों फार्नैबो दिगथिंनिफ्राय थाखानाय अबस्थानि फार्से खिथिर लालायनायनिफ्राय गोजानाव थानो आरो दरनैबो हादरखौ गोजोन्नि थासारि गायसन्ना लाखिफिन्नो खावलायो।